open-index/open-wikipedia-markdown huggingface dataset:
Ժան Սերի

**Ժան Միքայել Սերի** (, ), իվուարցի ֆուտբոլիստ։ «Նիցցա» ակումբի և Կոտ դ'Իվուարի հավաքականի կիսապաշտպան։

## Ակումբային կարիերա
Սերին իր կարիերան սկսել է հայրենիքում՝ խաղալով ԱՍԵԿ Միմոզաս ակումբում։ 2012 թվականի վերջին Ժանը տեղափոխվել է պորտուգալական «Պորտու» ակումբ, որտեղ բարձր մրցակցության պատճառով նա խաղացել է երկրորդ կազմում։ 2013 թվականի ամռանը խաղային պրակտիկա ստանալու համար Սերին տեղափոխվել է «Պասուշ դե Ֆերեյրա» ակումբի կազմ։ Սեպտեմբերի 14-ին Լիսաբոնի «Բենֆիկա» ակումբի դեմ խաղում նա կատարել է իր նորամուտը Սանգրիշ լիգայում։ Մարտի 2-ին «Մարիտիմու» ակումբի դեմ խաղում Սերին խփել է իր առաջին գոլը «Պասուշ դը Ֆերեյրայի» կազմում։

2015 թվականի ամռանը Ժանը միացել է ֆրանսիական «Նիցցա» ակումբին։ Տրանսֆերի գումարը կազմել է 1 մլն եվրո։ Օգոստոսի 8-ին «Մոնակո» ակումբի դեմ խաղում նա կատարել է իր նորամուտն Լիգա 1-ում։ Սեպտեմբերի 27-ին «Սենտ Էտիեն» ակումբի դեմ խաղում Սերին հեղինակել է իր առաջին գոլը հօգուտ «Նիցցայի»։ 2017 թվականի մայիսին Ժանով հետաքրքրվել է իսպանական «Բարսելոնան», սակայն տրանսֆերը չի կայացել։

## Միջազգային կարիերա
2014 թվականի փետրվարի 27-ին Բելգիայի հավաքականի հետ ընկերական խաղում Սերին կատարել է իր նորամուտը Կոտ դ'Իվուարի ազգային հավաքականի կազմում։ 2015 թվականի նոյեմբերի 17-ին 2018 թվականի աշխարհի առաջնության նախընտրական փուլի՝ Լիբերիայի ազգային հավաքականի դեմ խաղում Ժանը խփել է իր առաջին գոլն ազգային հավաքականի կազմում։

2017 թվականին Ժան Սերին մասնակցել է Գաբոնում անցկացվող Աֆրիկայի գավաթի խաղարկությանը։ Մրցաշարում նա մասնակցել է Տոգոյի և Մարոկկոյի հավաքականների հետ հանդիպումներին։

### Գոլերը Կոտ դ'Իվուարի հավաքականում

## Ձեռքբերումներ
**Թիմային**

 **«ԱՍԵԿ Միմոզաս»**
*  Կոտ դ'Իվուարի ֆուտբոլի առաջնություն – 2010
* Կոտ դ'Իվուարի գավաթակիր – 2011

## Ծանոթագրություններ

## Արտաքին հղումներ
* Սերիի պաշտոնական Ինստագրամի էջը
* Սերին transfermarkt-ում
* Սերին soccerbase.com-ում
* Սերին WhoScored.com կայքում
* Սերին Ֆուլհեմի պաշտոնական կայքում
* Սերին Պրեմիեր Լիգայի պաշտոնական կայքում
* Սերին ՈՒԵՖԱ-ի պաշտոնական կայքում

Կատեգորիա:ԱՍԵԿ Միմոզասի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Կոտ դ'Իվուարի հավաքականի ֆուտբոլիստներ
Կատեգորիա:Կոտ դ'Իվուարի ֆուտբոլիստներ
Կատեգորիա:Նիսի ֆուտբոլիստներ
Կատեգորիա:Պասուշ դե Ֆերեյրայի ֆուտբոլիստներ
Կատեգորիա:Պորտուի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուլհեմի ֆուտբոլիստներ
Հոբելյան (ֆիլմ)

«**Հոբելյան**» (), ռեժիսոր Վլադիմիր Պետրովի 1944 թվականին Անտոն Չեխովի համանուն պիեսի վրա նկարահանված գեղարվեստական ֆիլմ։

## Սյուժե
Քաղաքի առևտրային բանկի 15-ամյակի տոնակատարության համար նախապատրաստական աշխատանքներ են տարվում։ Բուռն նախապատրաստությունների արդյունքում բանկի նախագահ Շիպուչինը հիվանդանում է նյարդային խանգարումներով և տոնակատարությունը հետաձգվում է ...

## Դերերում
* Վիկտոր Ստանիցին՝ Շիպուչին 
* Անաստասիա Զուևա՝ Մերչուտկինա
* Օլգա Անդրովսկայա՝ Տատյանա Ալեքսեևնա
* Վասիլի Տոպորկով՝ Խիրին
* Սերգեյ Բլիննիկով՝ դռնապան
* Վլադիմիր Գրիբկով՝ վարչության անդամ
* Վլադիմիր Ուրալսկի՝ բանկի անդամ
* Սերգեյ Ցենին՝ գեներալ
* Լյուդմիլա Սեմյոնովա՝ շանսոնետկա

## Նկարահանող խումբ
* Սցենարի հեղինակ՝ Վլադիմիր Պետրով, Անտոն Չեխով
* Ռեժիսոր` Վլադիմիր Պետրով
* Օպերատոր` Վլադիմիր Յակովլև
* Նկարիչ՝ Վլադիմիր Եգորով
* Կոմպոզիտոր` Նիկոլայ Կրյուկով
* Խմբագիր՝ Լյուդմիլա Պեչիևա
* Տնօրեն՝ Յակով Անցելովիչ, Ե. Գոլանդ

## Ծանոթագրություններ

## Արտաքին հղումներ
* Ֆիլմը youtube.com կայքում

Կատեգորիա:1944 ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Անտոն Չեխովի ստեղծագործությունների էկրանավորումներ
Կատեգորիա:Խորհրդային կինոկատակերգություններ
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:Ռուսերեն ֆիլմեր
Կատեգորիա:Սև-սպիտակ ֆիլմեր
Կլաուդիո Բովյու

**Կլաուդիո Բովյու** (; ), ֆրանսիացի ֆուտբոլիստ, իսպանական «Սելտա» ակումբի հարձակվող, որ վարձավճարով հանդես է գալիս «Լեգանեսում»։

## Կարիերա
Բովյուն սկսել է ֆուտբոլ խաղալ «Նանտեսում»։ 2006 թվականին նա տեղափոխվել է «Տուրա» ակումբ, որի կազմում նա 5 տարվա ընթացքում 99 խաղ է անցկացրել և դարձել 17 գոլի հեղինակ։ 2011/12 մրցաշրջանում նրան վարձակալել է «Շորտու» ակումբը, որը կայացավ 2012 թվականին։ Ընդհանուր առմամբ «Շորտու»-ի կազմում Կլաուդիոն 58 խաղ անցկացրեց և դարձավ 16 գոլի հեղինակ։  2013 թվականին նա վարձավճարով տեղափոխվում է «Բաստիա» ակումբ, որի կազմում նա անցկացրել է 15 խաղ և դարձել 1 գոլի հեղինակ։ 

2013 թվականին նա տեղափոխվել է «Գենգամ» ակումբ, որի կազմում անցկացրել է երկու տարի՝ մասնակցելով 72 խաղի և խփելով 22 գոլ։ «Գենգամի» կազմում Բովյուն 2013/14 մրցաշրջանում նվաճել է Ֆրանսիայի գավաթը։  2014 թվականի մրցաշրջանում նա իր դեբյուտն է կատարել Եվրոպական Լիգայի խաղարկությունում` 8 խաղ անցկացնելով Եվրոպական լիգայում և դառնալով 5 գոլի հեղինակ։

2015 թվականի ամռանը Բովյուն 5 մլն եվրոյով տեղափոխվեց «Օլիմպիկ Լիոն» ակումբ։ «Առյուծների» կազմում Կլաուդիոն իր դեբյուտը կատարել է 2015 թվականի օգոստոսի 2-ին` Ֆրանսիայի Սուպերգավաթի խաղարկության՝ «Պարիզ Սեն-Ժերմենի» դեմ խաղում (0:2) և մասնակցել բոլոր 90 րոպեներին։ Օգոստոսի 9-ին Բոուու «Լորիենտ» ակումբի դեմ խաղում (0:0) նա կատարել է իր դեբյուտը «Լիոնի» կազմում։ Այնուամենայնիվ, նա չի կարողացել իր տեղը գրավել ակումբի կազմում, քանի որ կոնֆլիկտ ուներ ղեկավարության ու խաղընկերների, մասնավորապես Ալեքսանդր Լակազետի հետ։

2016 թվականի հունվարի 17-ին Բովյուն 5 միլոն եվրոյի դիմաց տեղափոխվում է իսպանական «Սելտա» ակումբ՝ թիմի հետ կնքելով 5,5 տարվա պայմանագիր։

## Ձեռքբերումներ
; «Գենգամ»

; Ֆրանսիայի գավաթի դափնեկիր (1)։ 2013/14

## Ելույթների վիճակագրությունը

## Ծանոթագրություններ

## Արտաքին հղումներ
* 
* 
* 

Կատեգորիա:Լա Լիգայի ֆուտբոլիստներ
Կատեգորիա:Լեգանեսի ֆուտբոլիստներ
Կատեգորիա:Սելտա Վիգոյի ֆուտբոլիստներ
Կատեգորիա:Տղամարդկանց ֆուտբոլի հարձակվողներ
Կատեգորիա:Օլիմպիկ Լիոնի ֆուտբոլիստներ
Կատեգորիա:Ֆրանսիացի ֆուտբոլիստներ
Կատեգորիա:Տրուայի ֆուտբոլիստներ
Կատեգորիա:Բաստիայի ֆուտբոլիստներ
Կատեգորիա:Գենգանի ֆուտբոլիստներ
Կատեգորիա:Շատորուի ֆուտբոլիստներ
Կատեգորիա:Սելտայի ֆուտբոլիստներ
Կատեգորիա:Կանի ֆուտբոլիստներ
Կատեգորիա:Դեպորտիվո Լա Կորունյայի ֆուտբոլիստներ
Կատեգորիա:Բուլոնի ֆուտբոլիստներ
Կատեգորիա:Գվադելուպայի հավաքականի ֆուտբոլիստներ
Կատեգորիա:Նանտի ֆուտբոլիստներ
Բուրգունդիայի համալսարան

**Բուրգունդիայի համալսարան**, ֆրանսիական համալսարան, պատկանում է Դիժոն ակադեմիային։ Հիմնադրվել է 1722 թվականին։

## Պատմություն
1722 թվականին Դիժոնում Լյուդովիկոս XV հրամանագրով հիմնադրվում է համալսարանը։ Սկզբում նախատեսվում էր բացել 4 ֆակուլտետ, սակայն մոտակա Բեզանսոն համալսաարանը դեմ էր նոր համալսարանի բացմանը։ Թագավորը գնում է փոխզիջման և Դիժոնում բացվում է համալսարանը, սակայն ունենում է միայն իրավաբանական ֆակուլտետ։ 1792 թվականի ֆրանսիական մեծ հեղափոխության ժամանակ Ազգային կոնվեցիայի հրամանով համալսարանը փակվեց և վերբացվեց 1806 թվականին՝ Նապոլեոնի թագավորության ներքո։ Միաժամանակ համալսարանում բացվեց երկու նոր ֆակուլտետ՝ բժշկության և գիտության։ XX դարի 70-ական թվականներին համալսարանը լիովին բարեփոխվեց։

Համալսարանն ընդգրկում է 10 ֆակուլտետ, 10 ինստիտուտ և ճարտարագետների բարձրագույն դպրոց։

### Ֆակուլտետներ՝
* Իրավագիտության և քաղաքագիտության
* Լեզուների և հաղորդակցության
* Բանասիրության և փիլիսոփայության
* Բժշկության 
* Տնտեսագիտության և կառավարման
* Գիտության և տեխնոլոգիայի
* Արվեստի 
* Դեղագործության և դեղագործական կենսաբանության
* Շրջակա միջավայրի, հողի և կյանքի 
* Ֆիզիկական կուլտուրայի և սպորտի

### Ինստիտուտներ՝
* Ավտոմեքենայի և տրանսպորտի 
* Ձեռնարկությունների կառավարման
* Քաղաքացիական ծառայողների վերապատրաստման
* Գինեգործության
* Պրոֆեսորադասախոսական ուսուցման համալսարանական 
* Դիժոն-Օսերի տեխնոլոգիական համալսարանի
* Շալոն սյուր Սոնի համալսարանի տեխնոլոգիական
* Կրյոզո համալսարանի տեխնոլոգիական
* Մասնագիտական համալսարանի ձեռնարկությունների, պատկերների և կապի փաստաթղթերի
* Մասնագիտական համալսարանական կառավարման ինստիտուտ՝ կրթական, մշակութային և կրթական-նախապատրաստական միջավայրում։
## Ծանոթագրություններ

Կատեգորիա:Ֆրանսիայի համալսարաններ
Վիլհելմ Բրյուկներ

**Վիլհելմ Բրյուկներ** (, ), հարձակվող գնդի (կրճատ՝ СА) օբերգրուպենֆյուրեր (), մինչև 1940 թվականը Ադոլֆ Հիտլերի համհարզ։

## Կենսագրություն
Բրյուկները մեծացել է Բադեն-Բադեն քաղաքում։ Ուսումնասիրել է իրավունք և տնտեսագիտություն Ստրասբուրգում, Ֆրայբուրգ իմ Բրայսգաուում, Հայդելբերգում և Մյունխենում։

Առաջին համաշխարհային պատերազմի ժամանակ Բրյուկները սպա էր բավարական СА-ում և ուներ լեյտենանտի կոչում։ Պատերազմից հետո նա մտավ Ֆրանց Կսավեր ֆոն Էպպի բավարական կամավորական կորպուս և մասնակցեց Բավարիայի Սովետական Հանրապետության կործանմանը։

1919 թվականի վերջին Բրյուկները կրկին ընդունվեց համալսարան, սակայն շուրջ երեք տարի ուսումնասիրեց կինոնկարների նկարահանման արվեստը։ 1922 թվականի վերջին նա համալրեց Նացիոնալ-սոցիալիստական գերմանական բանվորական կուսակցության շարքերը և մի քանի ամիս անց՝ 1923 թվականի փետրվարի 1-ին, դարձավ Մյունխենի СА-ի հրամանատար։ Նա նրանցից մեկն էր, ով կուսակցության ղեկավարներին ակտիվ մղում էր ապստամբություն կազմակերպելու։

Բյուրկները 1923 թվականի նոյեմբերի 8-9-ին Մյունխենում մասնակցել է Գարեջրային հեղաշրջմանը, մասնակցության համար դատապարտվել է կեստարյա ազատազրկման։ Դատական իշխանությունների որոշմամբ նա ազատ է արձակվել չորսուկես ամիս անց և կրկին անցել СА-ի հրամանատարությանը։

1930 թվականի օգոստոսի 1-ին Բրյուկները դարձավ Ադոլֆ Հիտլերի համհարզ և թիկնապահ, որից հետո նշանակվեց համհարզների ղեկավարի պաշտոնին։ Այս պատճառով նա Հիտլերի ներքին շրջանում շատ մեծ ազդեցություն ուներ՝ հավասար Յոզեֆ Գեբելսին և Դիտրիխ Յոզեֆին, մասնակցում էր «Հիտլերը Գերմանիայի վրա» (1932 թվական) պրոպագանդիստական ֆիլմի նկարահանմանը։

1934 թվականի նոյեմբերի 9-ին ստացավ СА-ի օբերգրուպենֆյուրերի պաշտոն։ 1936 թվականի հունվարի 15-ին դարձավ Դետմոլդի պատվավոր քաղաքացի (1945 թվականի նոյեմբերի 9-ից քաղաքի խորհրդի հրամանով զրկվել է պաշտոնից)։ Բրյուկերը, որին իր ուղղամտության և հյուրընկալության համար շատ էին սիրում Ռեյխսկանցելյարիայի () այցելուները, Երկրորդ համաշխարհային պատերազմի սկսելուն պես կորցրեց իր ողջ ազդեցությունը։ Նա սկսեց նկատել, որ ՍՍ-ի և վերմախտի համհարզներն, ի դժբախտություն իրեն, ավեի մեծ ազդեցություն են ձեռք բերում։ 1940 թվականի հոկտեմբերի 18-ին Բրյուկները պաշտոնից արձակվել է Հիտլերի տնային կառավարիչի հետ վիճելու պատճառով։ Ավելի հավանական է, որ Բրյուկների աշխատանքից հեռացմանը մասնակցել է Մարտին Բորմանը։

## Պարգևներ
Արյան Nr.968 շքանշանի ասպետ սկսած 1933 թվականի նոյեմբերի 9-ից։

## Ծանոթագրություններ

## Արտաքին հղումներ
* Вильгельм Брюкнер на IMDb

## Գրականություն
* 
* 

Կատեգորիա:Ադոլֆ Հիտլեր
Կատեգորիա:Առաջին համաշխարհային պատերազմի մասնակիցներ
Կատեգորիա:Երկրորդ համաշխարհային պատերազմի մասնակիցներ
Կատեգորիա:Պետական գործիչներ
Իրինա Վորոբյովա

**Իրինա Վորոբյովա** (, ), խորհրդային գեղասահորդուհի, հանդես է եկել զուգասահքում։ Լինելով Ալեքսանդր Վլասովի զուգընկերը՝ եղել է Եվրոպայի և աշխարհի առաջնության չեմպիոն, 1976 թվականի ԽՍՀՄ չեմպիոն, Իգոր Լիսովսկու հետ՝ 1981 թվականի աշխարհի և Եվրոպայի չեմպիոն։ Միջազգային դասի ԽՍՀՄ սպորտի վարպետ։

1972 թվականին Ալեքսանդր Վլասովի հետ 13-ամյա Իրինա Վորոբյովան ԽՍՀՄ առաջնությունում անսպասելիորեն գրավել է 2-րդ տեղը՝ հանդես գալով «Труд»-ի (Լենինգրադ) կողմից։ Արդեն առաջին տարիներին Տ. Ն. Մոսկվինան դրեց հետաքրքիր դժվար էլեմենտներ, այդ թվում՝ պահում մեկ ձեռքով, ինչպես նաև իջեցում նույնպես մեկ ձեռքով։

1977 թվականի աշխարհի առաջնությունից հետո Ալեքսանդր Վլասովը ավարտեց իր սպորտային կարիերան։ Ավելի ուշ Իրինայի զուգընկերն է դառնում Իգոր Լիսովսկին՝ յուրացնելով եռակի սալխով կատարված դժվար նետումները և երկուսուկես պտույտով ակսելը, ինչպես նաև իջեցում-պտույտ՝ պահումով։

1990-ականների սկզբներին մեկնել է ԱՄՆ և աշխատում է Կոլորադո Սպրինգսում գտնվող օլիմպիական կենտրոնում որպես մարզիչ։

### Սպորտային ձեռքբերումներ
*Ալեքսանդր Վլասովի հետ

*Իգոր Լիսովսկու հետ

## Ծանոթագրություններ

## Արտաքին հղումներ
* Профиль на сайте В. Соловьёва
* Pairs on Ice: Воробьёва/Лисовский 
* Pairs on Ice: Воробьёва/Власов 

Կատեգորիա:Աշխարհի չեմպիոններ
Կատեգորիա:ԽՍՀՄ միջազգային կարգի սպորտի վարպետներ
Coco Mademoiselle

մինի
**Coco Mademoiselle**, Շանել ապրանքանիշի կանանց բույր, որը արտադրվել է 2001 թվականին։ Բույրը հորինել է Ժակ Պոլջենը, ով 1978 թվականին աշխատում էր Շանել ընկերությունում։ Այս բուրմունքը 2008 թվականին արժանացել է FiFi Award  օծանելիքային մրցանակին` Լավագույն հեռուստատեսային գովազդային հոլովակ անվանակարգում։

## Coco Mademoiselle le Film
2007 թվականին Շանել ընկերությունը թողարկել է բուրմունքի նոր բրենդային գովազդային արշավը`մինի-ֆիլմ, որտեղ Քիրա Նայթլին մարմնավորել է Կոկո Շանելին։ Հոլովակի ռեժիսորը BAFTA մրցանակի դափնեկիր Ջո Ռայթն էր, ով արդեն աշխատել էր Քիրա Նայթլիի հետ, «Հպարտություն և նախապաշարմունք» (2005) և « Քավություն» (2007) ֆիլմերում։ Գովազդային մինի-ֆիլմի երաժշտական թեման 1965 թվականի Նաթ Քինգ Քոլի «L-O-V-E» երգի Ջոսս Սթոունի քավր տարբերակն էր։ Հոլովակը ստացել է FiFi Award մրցանակ՝ 2008 թվականի լավագույն հեռուստատեսային գովազդային հոլովակ անվանակարգում։

2011 թվականի մարտին Շանելը ներկայացրել է նոր գովազդային ֆիլմ՝ Քիրա Նայթլիի մասնակցությամբ։ Ռեժիսորը կրկին Ջո Ռայթն էր։ Որպես սաունդթրեք օգտագործվել է Ջեյմս Բրաունի «It’s a Man’s Man’s World» երգը՝ Ջեյմս Սթոունի կատարմամբ (1965):

## Բույրի կազմը
Coco Mademoiselle բուրմունքը բաղկացած է հետևյալ օծանելիքային նոտաներից`
* **Վերին նոտաներ**` նարնջենի, մանդարին, ներոլի և բերգամոտ
* **Սրտի նոտաներ**` պատկառուկ, հասմիկ, թուրքական վարդ և իլանգ-իլանգ
* **Պահեստային նոտաներ**` բպաչուլի, օպօպօնաքս, վանիլ, վետիվեր և սպիտակ մուշկ

## Բույրերի տարբերություններ
Այժմ բուրմունքը հասանելի է երեք տարբերակներով`
* Օծանելիքի ջուր (2001)
* Զուգարանի ջուր (2002)
* Օծանելիք (2005)

## Բույրի դեմքը
Մի ժամանակ Coco Mademoiselle բույրի դեմքը հանդիսանում էր Անուկ Լեպերը և Քեյթ Մոսը։ Այժմ բուրմունքը ներկայացնում է Քիրա Նայթլին ։ 2008 թվականին մամուլում լուրեր են հայտնվել, որ Շանելը պատրաստվում է փոխարինել Քիրա Նայթլիին և 3 մլն ֆունտ ստեռլինգի պայմանագիր Էմմա Ուոթսոնի հետ, սակայն ընկերությունը պաշտոնապես մերժել է այս տեղեկությունը։

## Տես նաև
* Chanel No. 5

## Ծանոթագրություններ

Կատեգորիա:Օծանելիքներ
Քրիս Հյուզ

**Քրիս Հյուզ** (, ), ամերիկացի գործարար, Ֆեյսբուք սոցիալական ցանցի հիմնադիրներից մեկը։

Ավարտել է Ֆիլիպս ակադեմիան (Էնդովեր, Մասաչուսեթս նահանգ)։ Սովորել է Հարվարդում։ 2006 թվականին ստացել է պատմության և գրականության բակալավրի աստիճան։

2004 թվականին, երբ դեռ ուսանող էր, Քրիս Հյուզը Մարկ Ցուկերբերգը, Դասթին Մոսկովիցը և Էդուարդո Սավերինը հիմնադրեցին Ֆեյսբուք սոցիալական ցանցը, որը հետագայում դարձել է խոշորագույնն աշխարհում։ Սակայն 2007 թվականին Հյուզը որոշում է հեռանալ նախագծից Բարաք Օբամայի նախընտրական արշավին մասնակցելու համար։ ԱՄՆ նախագահի ընտրությունների ժամանակ Քրիս Հյուզը զբաղվում էր Բարաք Օբամայի կայքի մշակմամբ և նրա սոցիալական ու տեղեկատվական քարոզչության իրականացմամբ։

2009 թվականին ընտրությունների ավարտից հետո աշխատել է General Catalyst Partners վենչուրային ներդրումային ընկերությունում։

Հիմնադրվել է Jumo ստարտափը, որի նպատակն է սոցիալական ցանցերն օգտագործել աշխարհը փոխելուն ձգտող մարդկանց և կազմակերպությունների միջև գործարար հարաբերություններ հաստատմանը։

Քրիս Խյուզը բացահայտ միասեռական է։ 2011 թվականի հունվարին Նյու Յորքում անցկացվող ամուսնության հավասարության աջակցության նպատակով կազմակերպած ընդունելության ժամանակ Քրիսը և նրա ընկերը հայտարարել են իրենց նշանադրության մասին, իսկ 2012 թվականի հունիսի 30-ին ամուսնացել են։

«Սոցիալական ցանց» ֆիլմում Քրիս Հյուզի դերը կատարում է դերասան Պատրիկ Մեփլը։

## Ծանոթագրություններ

## Արտաքին հղումներ
* Քրիս Հյուզի էջը CrunchBase կայքում
*  Քրիս Հյուզի նկարը 

Կատեգորիա:21-րդ դարի ամերիկացի գործարարներ
Կատեգորիա:Ամերիկացի գործարարներ
Կատեգորիա:Հարվարդի համալսարանի շրջանավարտներ
Կատեգորիա:Ֆեյսբուք
Կատեգորիա:Ամերիկացի ինտերնետային աստղեր
Կատեգորիա:Ամերիկացի ծրագրավորողներ
Կատեգորիա:Ամերիկացի ձեռնարկատերեր
Կատեգորիա:ԱՄՆ-ի ինֆորմատիկայի ոլորտի գիտնականներ
Հարձակում թթվով

մինի|աջից|Թթվային հարձակման զոհ Կամբոջայում

**Հարձակում թթվով**, բռնի հարձակման տեսակ, որին հաճախ ենթարկվում են կանայք։ Այն մարդու մարմնի վրա թթվի թափում է՝ «վրեժի կամ խանդի պատճառով,  վնասելու կամ այլանդակելու մտադրությամբ»։

## Նկարագրություն
Այսպիսի հանցագործության տարածված դրդապատճառ է կնոջ հրաժարվելը ամուսնությունից, կամ հանցագործի՝ նրան չափից առավել գեղեցկությունից, անկաշկանդ վարքագծից զրկելու ցանկությունը։ Հանացագործները ամենից հաճախ թթուն թափում են զոհի դեմքին, ինչը հանգեցնում է լուրջ այվածքների, մաշկի վնասման, մի շարք դեպքերում՝ ոսկրերի դեֆորմացման կամ հալման։ Թթվով հարձակման ցմահ հետևանքներ են հանդիսանում դեմքի կամ մարմնի այլ մասերի սպիները, մի շարք դեպքերում՝ մասնակի կամ լրիվ կուրացումը։

Ամենից առաջ նման հարձակումներ կատարվում են Հարավային և Հարավարևելյան Ասիայում, Կամբոջայում, Աֆղանստանում, Հնդկաստանում, Բանգլադեշում, Պակիստանում, Իրանում և այլ հանրապետություններում։ Ենթադրվում է, որ տարեկան 1500 մարդ 20 երկրներից տառապում է այսպիսի հարձակումներից, որոնցից 80%-ը կանայք են, իսկ ըստ տարիքային կազմի՝ մոտավորապես 40-70%-ը՝ 18 տարեկան։

Աշխարհում թթուներով հարձակման առաջին տեղը զբաղեցնում է Հնդկաստանը։ Այն, որոշ գնահատումների համաձայն, կանանց համար ամենավտանգավոր երկիրն է։ Աֆղանստանում այս տիպի բռնությունը տարածված էր թալիբյան ռեժիմի ժամանակ, երբ թթվով հարձակվում էին ոչ բավարար հավատացյալ աղջիկների վրա։ Դեռ 20-րդ դարում Բանգլադեշում թթվով հարձակումը ընտանեկան բռնության տարածված տեսակ էր, 2002 թվականից այն պատժվում է մահապատժի ենթարկելով։

## Տես նաև
* Ընտանեկան բռնություն

## Ծանոթագրություններ

Կատեգորիա:Ատելություն
Կատեգորիա:Բռնություն կանանց նկատմամբ
Կատեգորիա:Հանցագործություններ
Ատամնաբույժի միջազգային օր

**Ատամնաբույժի միջազգային օր** (), ատամնաբույժների և ատամի բժիշկների պրոֆեսիոնալ տոն, որը նշվում է ամբողջ աշխարհում ամեն տարի փետրվարի 9-ին։

## Պատմություն և տոնակատարություն
Չնայած նրան, որ ստոմատոլոգիան բժշկության ամենահին ճյուղերից մեկն է (պեղումների արդյունքում Պակիստանի Բելուջիստան նահանգում հայտնաբերել են մ.թ.ա. 7-5.5 հազար տարիների ընթացքում բնակվող մարդկանց մնացորդները, որոնց ատամներին գրեթե իդեալական անցքեր են եղել 1-3 մմ տրամագծով և մինչև 3,5 մմ խորությամբ), ատամնաբույժի օրը համեմատաբար երիտասարդ մասնագիտական տոն է։ Ատամնաբույժի միջազգային օրվա տոնակատարությունը պատահական չէր ընտրվել։ Ատամի բժիշկների տոնը (ատամի բժիշկ- որպես մասնագիտություն ստանում են բժշկական ուսումնարաններում, այժմ քոլեջներում 2 և կես տարի, իսկ ատամնաբույժը ավելի բարձր, բուհերում՝ 5 տարի, հաշվի չառնելով պարտադիր պրակտիկան) նշվում է կաթոլիկ եկեղեցու քրիստոնեկան նահատակների բարեպաշտության, Ալեքսանդրիայի Ապոլոնի չարչարնքների օրը, որոնք սարսափելի խոշտանգումներով փորձում էին ստիպել հրաժարվել քրիստոնեությունից։ Սուրբ Ապոլոնի ատրիբուտը ըստ տանջանքի բնույթի դարձել էին ատամները կամ ունելին։ Սուրբ կինը դիմացել էր ամեն ինչին, նույնիսկ երբ նրան սպառնում էին մահապատիժ խարույկի վրա (249 թվականի փետրվարի 9-ին) նա ինքնին գնաց դեպի կրակը։ Այդ ժամանակից ի վեր գոյություն ունի կարծիք, որ արժե արտաբերել։ «Santa Apollonia!», և ատամի ցավը կնահանջի։ ՌԴ-ում տոնը նշվում է ընդամենը մի քանի տարի, սակայն ամեն տարի ատամնաբույժի Միջազգային օրն ձեռք է բերում ավելի ու ավելի մեծ ժողովրդականություն։ Այս օրերին մի շարք երկրներում պետական պաշտոնյանները և հիվանդները շնորհավորում են բժիշկ-ատամնաբույժներին մասնագիտական տոնի առթիվ։ Միջազգային ատամնաբույժի օրը չի համարվում հանգստյան օր։

## Ծանոթագրություններ

Կատեգորիա:Տոներ այբբենական կարգով
Կատեգորիա:Մասնագիտական տոներ
Կատեգորիա:Ոչ պաշտոնական տոներ
Կատեգորիա:Միջազգային օրեր
Կատեգորիա:Ատամնաբուժություն
Նիդա (գետ)

**Նիդա** (), գետ Լեհաստանի հարավում՝ Վիսլայի ձախ վտակը։ Գետի ափին տեղակայված է լանդշաֆտային այգի, որը ընդգրկում է 231,64 կմ² տարածք և ներառում է ինը արգելոցներ։

## Նկարագրություն
Գետի երկարությունը կազմում է 151 կմ, իսկ ջրահավաք ավազանի մակերեսը՝ 3865 կմ²։ Այն տիպիկ է հարթավայրային գետ է՝ շատ ցածր անկմամբ։ Գետի ամենանեղ հատվածում հունն ունի 6 մետր լայնություն։ Ամենալայն հատվածում, որը գտնվում է Մոտկովիցե գյուղի մոտակայքում, լայնությունը կազմում է 79 մետր։ Գետի խորությունը տատանվում է 0,4-ից մինչև 2,6 մետրի սահմաններում։ Նիդա գետւ համարվում է Լեհաստանի տաք գետերից մեկը։ Ամռանը ջրի ջերմաստիճանը + 27&nbsp;°C է։

«Նիդա» անվանումն ունի նաև Վկրա գետը վերին հոսանքում։

## Գետի հովիտ
Նիդա գետի հովիտը Լեհաստանի հարավում գտնվող աշխարհագրական տարածք է, որը ձգվում է 65 կմ երկարությամբ և 6 կմ լայնությամբ։ Հովտի ստորին հատվածը հարթ է և խոնավ։ Նախկին հնահունային հատվածներում արդյունահանում են տորֆ։ Հովտում կան բազմաթիվ մարգագետիններ և արոտավայրեր, նրա գլխավոր և հնագույն քաղաքային կենտրոններն են Պինչուվը, Վիսլիցան և Նովայի-Կորչին քաղաքները։

## Գրականություն
* Michał Jurecki, *Ponidzie. W świętokrzyskim stepie*, Kraków 2004, ISBN 83-89676-16-8

## Արտաքին հղումներ
* Պոնիդզի շրջանի կայքը  
* Նիդա  

Կատեգորիա:Լեհաստանի գետեր
Էդուարդո Սավերին

**Էդուարդ Սավերին** (, ), բրազիլական ծագումով ամերիկացի գործարար, Ֆեյսբուք սոցիալական ցանցի հիմնադիրներից մեկը։ 2011 թվականի հունվարի 4-ին ընկերության բաժնետոմսերի վերագնահատումից հետո Ֆեյսբուքի 5 % բաժնեմասի արժեքը հասել է 2.5 միլիարդ դոլարի։ Ներկայումս բնակվում է Սինգապուրում։ Բրազիլիայի քաղաքացի է։

## Կենսագրությունը
Էդուարդ Սավերինը ծնվել է հրեաների ընտանիքում Սան Պաուլոյում (Բրազիլիա)։ Հասակ է առել Մայամիում (Ֆլորիդա)։ Նրա հայրը աշխատել է անշարժ գույքի բնագավառում։ Էդուարդը սովորել է Մալամիի Գուլլիվերի նախապատրաստական դպրոցում և կրթությունը շարունակել է Հարվարդի համալսարանում, որտեղ նա եղել է Phoenix Club-ի անդամ և Հարվարդի ներդրումային ասոցիացիայի նախագահ։ 2006 թվականին Սավերինը գերազանցությամբ ավարտել է Հարվարդի համալսարանը՝ ստանալով դիպլոմով տնտեսագիտության ոլորտում։
Մարկ Ցուկերբերգի հետ Էդուարդոն ծանոթացել է առաջին կուրսում։ Արդեն երկրորդ կուրսում նրանք ստեղծել են իրենց համատեղ նախագիծը՝ The Facebook: Սավերինը եղել է նախագծի հիմնական ներդրողն ու կոմերցիոն տնօրենը։ 2004 թվականի ամռանը Սավերինը պրակտիկայի է մեկնել Նյու Յորք, իսկ Մարկը մնացել է զարգացնելու նախագիծը։ Ցուկերբերգը ծանոթանում է Շոն Փարքերի և Պիտեր Տիլի հետ, որոնք օգնում է նրան ներդրումներ գտնել Ֆեյսբուքի համար։ Հետագայում Էդուարդոն հեռացել է Ցուկերբերգից, և վերջինիս ջանքերով Սավերինի բաժնեմասը ընկերության կանոնադրական կապիտալում 2015 թվականի ապրիլին կրճատվել է 34 %-ից մինչև 0,03 %: Սավերինը դատական հայց է ներկայացրել, և 2009 թվականի հունվարին դատարանը հաստատել է նրա իրավունքը ընկերության 5 % բաժնետոմսերի վրա։

2013 թվականի մարտի 13-ին Էդուարդո Սավերինն ընդգրկվել է Forbes-ի կողմից կազմված ամենաերիտասարդ միլիարդատերերի տասնյակում։ Նա ցանկում զբաղեցնում է 5-րդ տեղը, իսկ նրա ունեցվածքը կազմում է 2.2 միլիարդ դոլար։

2010 թվականի «Սոցիալական ցանց» ֆիլմում ներկայացվում են Սավերինի և Մարկ Ցուկերբերգի հարաբերությունները Ֆեյսբուքի ստեղծման ժամանակից մինչև Ցուկերբերգի դեմ Սավերինի հայց ներկայացնելը։ Սավերինի դերը կատարում է դերասան Էնդրյու Գարֆիլդը։

## Ծանոթագրություններ

## Արտաքին հղումներ
* Էդուարդո Սավերինի պաշտոնական կայքը Ֆեյսբուքում
* Where In The World Is Eduardo Saverin? 

Կատեգորիա:Ամերիկացի գործարարներ
Կատեգորիա:Ամերիկացի ծրագրավորողներ
Կատեգորիա:Ամերիկացի ձեռնարկատերեր
Կատեգորիա:Ամերիկացի տնտեսագետներ
Կատեգորիա:Ամերիկյան տեխնոլոգիական ընկերության հիմնադիրներ
Կատեգորիա:Բրազիլացի գործարարներ
Կատեգորիա:Բրազիլացի միլիարդատերեր
Կատեգորիա:Հարվարդի համալսարանի շրջանավարտներ
Կատեգորիա:Տեղեկատվական տեխնոլոգիաների անձինք
Կատեգորիա:Ֆեյսբուք
Մեծ Օլիմպիական հանրագիտարան

**Մեծ Օլիմպիական հանրագիտարան**՝ ռուսերեն լեզվով երրորդ Օլիմպիական հանրագիտարն է. 2006 թվականին հրապարակված «Օլիմպիա Պրեսս» հրատարակչության կողմից։ Մինչ այդ հրատարակվել է «Սովետական հանրագիտարանի» հրատարակչությունում։
* Օլիմպիական խաղեր։ Փոքր հանրագիտարան։ 1970 թվական, 352 էջ, 30 000 օրինակ տպաքանակով։
* Օլիմպիական հանրագիտարան։ 1980 թվական, 416 էջ, 100 000 օրինակ տպաքանակով։
Երկուսն էլ պատրաստվել են Բ.Ն. Խավինի ղեկավարությամբ (չնայած պաշտոնապես հիմնական խմբագիրներն էին այն ժամանակվա ԽՍՍՀ-ի ԱՕԿ-ի նախագահները՝ Կ.Ա. Անդրանիկովը և Ս.Պ. Պավլովը):

Մեծ Օլիմպիական հանրագիտարանը ընդգրկված է եղել «Yandeks.Slovari»-ում՝ 2007 թվանից մինչև 2016 թվականը, մինչ ծառայության լիվիդացիան։

## Բովանդակություն
Հանրագիտարանը ներառում է 10,070 հոդվածներ։
*հոդվածներ անտիկ Օլիմպիական խաղերի պատմության, ժամանակակից օլիմպիական շարժման և նրա ատրիբուտներ մասին;
*1896-2004 թվականների բոլոր Օլիմպիական խաղերի արդյունքների և 1924—2006 թվականների Ձմեռային Օլիմպիական խաղերի (2006թվականը կցված է) մասին. յուրաքանչյուր մարզաձևից նշված է մասնակիցների թիվը և երկիրը, անունները, ազգանունները և լավագույն 6 մասնակիցների արդյունքները, ինչպես նաև ԽՍՀՄ-ի բոլոր ներկայացուցիչները (1952-1988), Միացյալ թիմերը (1992) և Ռուսաստանը (1994-2006);
*հոդվածներ մարզաձևերի, օլիմպիական ծրագրում ներառված կամ ընդգրկված, ինչպես նաև մի շարք կարգապահական և տվյալ մարզաձևերի տերմինների մասին;
*հոդվածներ ՄՕԿ-ի, միջազգային ֆեդերացիաների՝ օլիմպիական մարզաձևերի և մի շարք խոշոր միջազգային մարզական կազմակերպությունների մասին;
*հոդվածներ այն երկրների մասին, որոնք ընդգրկված են ՄՕԿ-ի կազմում;
*կենսագրական տեղեկատվություն.
**օլիմպիական չեմպիոնների մասին;
**ԽՍՀՄ-ի և Ռուսաստանի մարզիչների մասին, որոնք ղեկավարել են օլիմպիական հավաքակաները;
**ՄՕԿ-ի բոլոր անդամների, ԽՍՀՄ-ի և Ռուսաստանի օլիմպիական կոմիտեի ամենամեծ գործառույթների; և մի շարք գիտնականների, լրագրողների մասին;
*օլիմպիական գրականության, կինոյի, ֆիլատելիայի և այլնի մասին։

## Ծանոթագրություններ

## Արտաքին հղումներ
Կատեգորիա:21-րդ դարի հանրագիտարաններ
Կատեգորիա:2007 ոչ գեղարվեստական գրքեր
Վաճառական Պլոտնիկովի տուն (Կոնստանտինովսկ)

**Վաճառական Պլոտնիկովի տուն** (), տուն Ռուսաստանի Ռոստովի մարզի Կոնստանտինովսկ քաղաքում։ Կառուցվել է 1912 թվականին։ Այժմ տանը խանութներ են։ Ըստ Մարզային տեսչության գլխավոր վարչության 2002 թվականի դեկտեմբերի 31-ի թիվ 124 հրամանի՝ շենքը ճարտարապետական հուշարձան է։

*Հասցեն՝* 347250, Ռոստովի մարզ, ք. Կոնստանտինովսկ, Լենինի փողոց, տուն 28։

## Պատմություն
19-րդ դարում - 20-րդ դարի սկզբին Ռոստովի մարզի Կոնստանտինովսկ քաղաքում բազմաթիվ շենքեր կառուցվել են էկլեկտիկ ճարտարապետության ոճով։ Այս ոճը նույն շենքում միավորում է ռոկոկոյի, բարոկկոյի, Վերածննդի և մոդեռնի կառուցողական և դեկորատիվ տարրերը։ Նման ոճով կառուցված շինության օրինակ է վաճառական Պլոտնիկովի երկհարկանի աղյուսե տունը, որը գտնվում է Կոնստանտինովսկ քաղաքի Հոկտեմբերի 25-ի և Լենինի փողոցների խաչմերուկում։ Այս առևտրի տունը կառուցվել է 1912 թվականին հարուստ վաճառական Պլոտնիկովի միջոցներով։ Շինարարությունն ընթացել է 1908-ից մինչև 1912 թվականը։ 20-րդ դարի սկզբին այստեղ վաճառվում էին կտորներ, մանածագործական արտադրանք, սրբապատկերներ և այլն։ Վաճառականը վարձում էր գործակատարի, որը պետք է ճանաչեր ապրանքը և կարողանար գնորդներին առաջարկել ճիշտ գործվածքներ։ Վաճառականի սահմանած կարգերը խիստ էին։ Գործակատարին կարող էին ազատել աշխատանքից, եթե նա ձեռքից բաց թողներ 2-3 գնորդի։

Շենքն արտաքնապես ազդեցիկ է, սակայն պակաս տպավորիչ չէ նաև ներսից։ Այնտեղ առկա են մեծ չափի և տարողության պահեստներ, որոնք գտնվում են նկուղում և տարածքով շատ ավելի մեծ են, քան խանութը։

Համաձայն Մարզային տեսչության գլխավոր վարչության 2002 թվականի դեկտեմբերի 31-ի թիվ 124 հրամանի՝ վաճառական Պլոտնիկովի տունը տարածաշրջանային նշանակության ճարտարապետության հուշարձան է։

## Նկարագրություն
Վաճառական Պլոտնիկովի երկհարկանի աղյուսե տունը կառուցվել է էկլեկտիզմի ոճով։ Շենքն ունի միջհարկային քիվ, երկրորդ հարկի յոթ կիսաշրջանաձև պատուհանները պատրաստված են զարդաքիվերով և որմնասյուներով։ Շենքի վերևի մասում կա լսողական պատուհաններով ատտիկոս։ Շենքի առաջին հարկը կոպտատաշ քարից է և ունի մեծ ցուցափեղկեր։ Շենքն ունի երկու մուտք ճակատի կողմից։ Նմանապես կառուցված է նաև տան Հոկտեմբերի 25-ի փողոցի ճակատային մասը։

Նկուղային հարկում կան տարողունակ պահեստներ։

## Ծանոթագրություններ

## Արտաքին հղումներ
* Торговый дом купца Плотникова
* Константиновск, Торговый дом Плотникова. 
* Константиновский район, г. Константиновск, Улица Ленина, 28 
* Константиновский район, г. Константиновск 

Կատեգորիա:Ռուսաստանի մշակութային ժառանգություն
Կատեգորիա:1912 հիմնադրումներ Ռուսաստանում
Կատեգորիա:Ռոստովի մարզի շենքեր և կառույցներ
Սիվյակովի առանձնատուն (Կոնստանտինովսկ)

**Սիվյակովի առանձնատուն** (), եռահարկ շենք Ռուսաստանի Ռոստովի մարզի Կոնստանտինովսկ քաղաքում։ Կառուցվել է 1906 թվականին։ Շենքում գործում է մանկական արվեստի դպրոց։ Ըստ Մարզային տեսչության գլխավոր վարչության 2002 թվականի դեկտեմբերի 31-ի թիվ 124 հրամանի՝ շենքը ճարտարապետական հուշարձան է։

*Հասցեն՝* 347250, Ռոստովի մարզ, ք. Կոնստանտինովսկ, Լենինի փողոց, տուն 8։

## Պատմություն
Ռոստովի մարզի Կոնստանտինովսկ քաղաքի Լենինի, 8 հասցեում գտնվում է անսովոր եռահարկ աղյուսե շենք։ Վաճառական Նիկոլայ Իվանովիչ Սիվյակովը իր միջոցներով Դոն գետի բարձր ափին կառուցել է մոդեռն ոճի առանձնատուն կեղծգոթական ոճի տարրերով։ Շենքը կառուցվել է 1906 թվականին։

Վաճառական Ի. Սիվյակովը Կոնստանտինովսկայա ստանիցայի հարգված մարդկանցից մեկն էր։ Նա վաճառել է կտորեղեն, Նիկոլաևսկայա և Կոնստանտինովսկայա ստանիցաներում նրան են պատկանել առեւտրային կրպակներ։ Շենքը կառուցվել է դեպի գետը թեքված վայրում, ինչի պատճառով նրա աջ մասն ուներ կիսանկուղներ, իսկ ձախ կողմի բակը գտնվում էր առաջին հարկի կեսի մակարդակով։ Շենքի պատուհանները եղել են տարբեր չափի և ձևի՝ կիսաշրջանաձև, ուղղանկյունաձև, նեղ, լայն, ցածր և բարձր։ Շքամուտքը փողոցից աստիճաններով վարել է դեպի երկրորդ հարկ, որտեղ կահավորված են եղել բիլիարդի սենյակը, աշխատասենյակները, հյուրասենյակը, երկար պատշգամբը։ Երրորդ հարկում եղել են ննջասենյակները և լողասենյակը։ Հետնամուտքը տան հակառակ կողմից վարել է դեպի առաջին հարկ։ Այնտեղ եղել են օժանդակ սենյակները, խոհանոցը, ապրել են սպասավորները։

1914 թվականին Սիվյակովը փարիզյան ցուցահանդեսից բերել է մի ավտոմեքենա, որը դարձել է առաջինը երկրամասի ստանիցաներում։ Իր տանը մեքենայի համար նա ավտոտնակ է կահավորել։

Խորհրդային իշխանության տարիներին շենքն ազգայնացվել է, 1960-ական թվականներից մինչ օրս այդ շենքում գործում է մանկական արվեստի դպրոց։ Համաձայն Մարզային տեսչության գլխավոր վարչության 2002 թվականի դեկտեմբերի 31-ի թիվ 124 հրամանի՝ վաճառական Սիվյակովի առանձնատունը տարածաշրջանային նշանակության ճարտարապետության հուշարձան է։

## Նկարագրություն
Վաճառական Նիկոլայ Իվանովիչ Սիվյակովի եռահարկ աղյուսե առանձնատունը կառուցվել է մոդեռն ոճով, ունի անհամաչափ կառուցվածք, երկլանջ տանիք, ձախ կողմում ՝միջանցիկ մուտք դեպի բակ, կիսանկուղային տարածքներ։ Շքամուտքն արված է ճակատի կողմից և երկրորդ հարկի վերևում ունի շվաքարան։ Շենքում բացակայում են կողային պատուհանները։

Շենքի շինարարության ժամանակ աղյուսը շարելիս կիրառվել են կրաքարային լուծույթ, ավազ, կավ և հավկիթ։

## Ծանոթագրություններ

## Արտաքին հղումներ
* Особняк Сивякова
* Достопримечательности Константиновска

Կատեգորիա:Ռուսաստանի մշակութային ժառանգություն
Կատեգորիա:1906 հիմնադրումներ Ռուսաստանում
Կատեգորիա:Ռոստովի մարզի շենքեր և կառույցներ
Դիմակը (ֆիլմ, 1938)

**Դիմակը** (), ռեժիսոր Սերգեյ Սպլոշնովի խորհրդային գեղարվեստական ֆիլմ` նկարահանված Անտոն Չեխովի համանուն պատմվածքի հիման վրա, «Խորհրդային Բելառուս» կինոստուդիայում, 1938 թվականին։

## Սյուժե
Հասարակական ակումբում բարեգործական նպատակներով կազմակերպել էր պարահանդես-դիմակահանդես։ Ուրախության ամենաթունդ պահին կառապանի կոստյումով և սև դիմակով անծանոթը վիճաբանություն էր սարքել։ Նա ընթերցասրահից դուրս էր հրում ազնվազարմ պարոններին և երկու օրիորդների հետ տեղավորվում կահավորված սեղանի շուրջ։ Ակումբային ավագի և ոստիկանի հորդորները ոչ մի ազդեցություն չգործեցին նրա վրա։ Նա ավելի շատ էր հայհոյում և հոխորտում զայրացկոտ հյուրերի վրա։ Երբ անկարգություն հրահրողը հանեց դիմակը, զարմացած հասարակության առջև կանգնեց ճանաչված միլիոնատեր և տեղական բարեգործ Եգոր Իլյիչ Պյատիգորովը։ Հարբած խուլիգանի կոպիտ վերաբերմունքի նկատմամբ համընդհանուր վրդովմունքը փոխվեց քաջալերական ժպիտով։ Յուրաքանչյուրը ցանկանում էր ցույց տալ, որ գնահատում է այդպիսի երևելի կատակասերի արարքը։ Կարգադրիչը ուղեկցում է հարգարժան հյուրին անձնակազմի մոտ և հավաքվածների գոհունակությունը խոսում էր այն մասին, որ Եգոր Իլյիչը գոհ է հեռացել։

## Դերերում
* Ստեպան Կայուկով` Պյատիգորով
* Վիտալի Պոլիցեյմակո` Եվստրատ Սպիրիդոնովիչ
* Ալեքսանդր Բենյամինով՝ դիրիժոր
* Նիկոլայ Լիտվինով` հաստլիկ
* Կոնստանտին Ադաշևսկի` Բելեբուխին
* Վլադիմիր Տասկին` Ժեստյակովի բանկի տնօրեն 
* Պյոտր Հոֆման` ակումբի ավագ
* Իվան Նազարով` սպասավոր

## Նկարահանող խումբ
* Սցենարի հեղինակ և բեմադրող-ռեժիսոր` Սերգեյ Սպլոշնով
* Բեմադրող-օպերատոր` Դավիդ Շլյուգլեյթ 
* Բեմադրող-նկարիչ` Պավել Բետակի
* Խորհրդատու-նկարիչ` Ն. Բերեսնյով 
* Կոմպոզիտոր` Վալերի Ժելոբինսկի 
* Ռեժիսորի ասիստենտներ` Լ. Պիվովարով, Ի. Ֆոլբ
* Օպերատորի ասիստենտներ` Ա. Լավրենտև, Վ. Ելենևսկի
* Տնօրեն` Մ. Լևիտ

## Ծանոթագրություններ

## Արտաքին հղումներ
* Ֆիլմը youtube.com կայքում

Կատեգորիա:1930-ականների ռուսերեն ֆիլմեր
Կատեգորիա:1938 ֆիլմեր
Կատեգորիա:«Բելառուսֆիլմ» ստուդիայի ֆիլմեր
Կատեգորիա:Անտոն Չեխովի ստեղծագործությունների էկրանավորումներ
Կատեգորիա:Խորհրդային կինոկատակերգություններ
Կատեգորիա:Խորհրդային սև-սպիտակ ֆիլմեր
Կատեգորիա:1930-ականների խորհրդային ֆիլմեր
Կատեգորիա:Խորհրդային դրամա ֆիլմեր
Մուշեղ Թումանյան

**Մուշեղ Թումանյան** (), հայ բնագետ, ուսուցիչ, Առաջին համաշխարհային պատերազմի մասնակից, բանաստեղծ Հովհաննես Թումանյանի ավագ որդին։  Մուշեղ անունը դրվել է ի պատիվ Րաֆֆու «Սամվել» վեպի հերոսի։

## Կենսագրություն
Մուշեղ Թումանյանը ծնվել է 1889 թվականին Թիֆլիսում։ Մանկությունն անցել է Շուլավերում՝ մորական տատ Շուշանիկ Մաճկալյանի տանը։ Վերջինս մեծ դեր է խաղացել Մուշեղի ուսման գործում՝ նպաստելով, որ նա ընդունվի Թիֆլիսի արական գիմնազիա։ 1908 թվականին հայ-թաթարական ընդհարումների ժամանակ Թումանյանի նկատմամբ ներկայացվել է «ազգայնական հայացքների և դաշնակցության գործի» կեղծ մեղադրանք։ Նրա հետ ձերբակալվել է նաև ավագ որդին՝ 8-րդ դասարանի աշակերտ Մուշեղը։ Արդյունքում նա մեկ տարի ուշ է ավարտել գիմնազիան։ Բաց թողածը լրացնելու նպատակով Մուշեղը բանտում զբաղվել է ինքնակրթությամբ։ Այդ  տարիներին ևս պահպանել է կյանքի նկատմամբ լավատեսական մոտեցումը․ բանտում Թումանյանի գրած «Վայրէջք» բանաստեղծությանը պատասխանել է «Վերելք» չափածո  խորհրդածություններով։

1910 թվականին Մուշեղն ընդունվել է Սանկտ Պետերբուրգի համալսարանի ֆիզիկա-մաթեմատիկական ֆակուլտետի բնագիտական բաժինը։ Թումանյանը երազում էր, որ որդիներից մեկը երկրաբան դառնա և առանձնապես մեծ հույսեր էր կապում ավագ որդու հետ՝ նշելով․  
Մուշեղն ինքն էլ վաղուց հետաքրքրվում էր բնությամբ․ ցանկանում էր ունենալ ծաղիկների հավաքածու։

Համալսարանական տարիներին Մուշեղն ակտիվորեն մասնակցել է հայ երիտասարդների կազմակերպած հավաքույթներին։ Նա ցավով էր ընդունում, որ երիտասարդները աստիճանաբար մոռանում են հայերենը։ 1915 թվականին, ուսումը կիսատ թողնելով, զորակոչվել է ծառայության Իգդիրի երկրորդ դրուժինայի կազմում՝ որպես կամավոր։ Ծառայությունն ավարտելուց հետո սովորել է Սանկտ Պետերբուրգի Սակրավորների ուսումնարանում։

1916 թվականին կամավորների կազմում մեկնել է Արևմտյան Հայաստան, զբաղվել որբերի խնդիրներով։ 1918-1920 թվականների իրադարձություններից հետո կնոջ և նորածին որդու՝ Վիգենի հետ տեղափոխվել են Թիֆլիս, այնուհետև՝ Շուլավեր։ Տեղի դպրոցում դասավանդել է ֆիզիկա և քիմիա։ Ծրագրում էր կազմել բնագիտության դասագրքեր դպրոցականների և ուսանողների համար։ Զուգահեռ զբաղվել է այգեգործության ու պտղաբուծության վերաբերյալ գիտական աշխատանքով։

1937 թվականին նոյեմբերի 5-ին Խորհրդային իշխանությունների կողմից ձերբակալվել է և աքսորվել  Տայշետ՝ Արևելյան Սիբիր, որտեղ էլ 1938 թվականին մահացել է։

Ամուսնու մահվան մասին իր օրագրություններում Մարիան գրել է․

## Ընտանիք
մինի|Թումանյանների ընտանիքը|242.986x242.986փքսԿնոջ՝ Մարիա Սոկալսկայայի հետ ծանոթացել է Պետերբուրգում սովորելու տարիներին։ Մարիան ազգությամբ լեհ էր և սովորում էր համալսարանի բանասիրության ֆակուլտետում։ Իրենց ծանոթության մասին Մարիան գրել է․
Սովորելով հայերեն կարդալ ու գրել՝ Մարիան ամուսնու մահից հետո էլ շարունակել է ուսուցչական գործունեությունը, մասնակցել Հովհաննես Թումանյանին նվիրված բոլոր միջոցառումներին։

Մուշեղ Թումանյանն ու Մարիա Սոկալսկայան ունեցել են երեք երեխա՝

* Անահիտ Թումանյան,
* Նադեժդա Թումանյան,
* Վիգեն Թումանյան (1921-1941)։

## Ծանոթագրություններ

## Աղբյուրներ
* Հովհաննես Թումանյանի զավակները
* Հովհաննես Թումանյանի զավակները 

Կատեգորիա:Առաջին համաշխարհային պատերազմին մասնակցած հայեր
Կատեգորիա:Թումանյաններ
Կատեգորիա:Հայ բնագետներ
Կատեգորիա:Հայ ուսուցիչներ
Աշխեն Թումանյան

**Աշխեն Թումանյան** (1891, Թիֆլիս - 1968), հայ հասարակական գործիչ, թարգմանչուհի, գրադարանավարուհի։

Բանաստեղծ Հովհաննես Թումանյանի ավագ դուստրը, իրավաբան Գևորգ Խատիսյանի կինը, Հովհաննես Թումանյանի թանգարանի առաջին տնօրենը։

## Կենսագրություն
Աշխեն Թումանյանը ծնվել է 1891 թվականին Թիֆլիսում։ Սովորել է Թիֆլիսի երրորդ իգական գիմնազիայում, որն ավարտելուց հետո ուսանել է կանանց բարձրագույն դասընթացներում։ «Դաշնակցության գործ»-ի դատավարության ժամանակ, 1912 թվականին Գևորգ Խատիսյանը Հովհաննես Թումանյանի դատապաշտպանն էր։ 1922 թվականին Աշխենը տեղափոխվել է Ստեփանավան՝ քաղաքի գործադիր կոմիտեում աշխատելու, ապա տեղափոխվել է Երևան։ 1925 թվականին Աշխեն Թումանյանը Հանրային գրադարանին կից ընթերցասրահի վարիչն էր, իսկ 1926-1933 թվականներին նույն գրադարանի տնօրենը։ Աշխատել է նաև Հայկական հանրագիտարանում։ Բազմաթիվ թարգմանություններ է կատարել հայերենից ռուսերեն, այդ թվում և հոր՝ «Գիքորը» պատմվածքը։ Աշխեն Թումանյանը Երևանի Հովհաննես Թումանյանի թանգարանի առաջին տնօրենն էր հիմնադրման օրից մինչև 1966 թվականը։

### Ճամփորդություններ
Աշխենը պարբերաբար լինում էր Մոսկվայում և Սանկտ Պետերբուրգում՝ ուղեկցելով Հովհաննես Թումանյանին։ Նրանց հետ էր նաև Աշխենի ամուսինը։

## Անձնական կյանք
1911 թվականին ամուսնացել է իրավաբան Գևորգ Խատիսյանի հետ, որին Հովհաննես Թումանյանը անվանում էր Գիգա։ Նրանց ամուսնական կյանքը անհաջող էր, քանի որ Աշխենն ամուսնացել էր ճարահատյալ, և նրանք ունեին սիրո պակաս։ Աշխենի կյանքը լի է եղել ողբերգական դրվագներով։

Աշխեն Թումանյանը ունեցել է մեկ որդի՝ Հովհաննես Թումանյան (Հովիկ, 1915-1940)։

## Պատկերասրահ

Tumanyan Family.jpg|Թումանյանների ընտանիքը


## Տես նաև
* Հովհաննես Թումանյանի թանգարան (Երևան)

## Ծանոթագրություններ

## Արտաքին հղումներ
* Հովհաննես Թումանյանի զավակները
* Հովհաննես Թումանյանի զավակները 

Կատեգորիա:Հայ թարգմանիչներ
Կատեգորիա:Հայ հասարակական գործիչներ
Կատեգորիա:Թումանյաններ
Կատեգորիա:Հայ գրադարանավարներ
Կատեգորիա:Խորհրդային թարգմանիչներ
Ռիդո (գետ)

**Ռիդո** (), գետ Կանադայի Արևելյան Օնտարիո շրջանում, հոսում է Վերին Ռիդո լճից հյուսիս և Ռիդո ջրվեժում թափվում է Օտտավա գետ։ Գետի երկարությունը 146 կմ է։ Ջրվեժի հայտնվելուց հետո գետին տրվել է ֆրանսիական «Rideau» (վարագույր) անվանումը։

Ռիդո ջրանցքը, որը թույլ է տալիս Օտտավայից ճամփորդել դեպի Օնտարիոյի Քինգսթոն քաղաք Օնտարիո լճով, կազմավորվել է Ռիդո գետի Քատարակի գետին միանալով։ Գետը ջրանցքից բաժանվում է Հոգ Բեք ջրվեժով (Օտտավա)։

Գարնան սկզբին գետի ստորին հատվածում վարարումը նվազեցնելու համար Օտտավա քաղաքից աշխատողները օգտագործում են սառույցի պայթեցման միջոցներ՝ մաքրելու Բիլինգս կամրջից մինչև Ռիդո ջրվեժ հատվածի սառույցները՝ սառույցի վրա անցքեր բացելով և օգտագործելով պայթուցիկ նյութեր սառույցի մեծ շերտերը կոտրելու համար։ Այս պրակտիկան շարունակվում է կիրառվել ավելի քան 100 տարի։

Ռիդո գետը և նրա վտակները պաշտպանելու համար կարգավորող մարմին է հանդիսանում Ռիդո հովտի պահպանման մարմինը։

thumb|right|Ռիդո գետը Քամինգս կամրջի տակ՝ բաժանելով Սենդի Հիլը Վանիերից, Օտտավա
thumb|Ռիդո գետն ու Ռիդո ջրանցքը Կարլտոնի համալսարանի դիմաց
[thumb|Ռիդո ջրվեժը 1826 թվականի կտավում, որտեղ Ռիդո գետը թափվում է Օտտավա գետ, հեղինակ՝ [Թոմաս Բարոուզ]]

## Վտակներ

* Էդրիանս ծոցիկ
* Դաք ծոցիկ
* Տեյ գետ
* Բլեք ծոցիկ
* Օթեր ծոցիկ
* Ռոզդեյլ ծոցիկ
* Այրիշ ծոցիկ
* Բեյբերս ծոցիկ
* Ատկինսոնս ծոցիկ
* Ռիդո ծոցիկ
* Դեյլս ծոցիկ
* Բրասիլս ծոցիկ
* Մերֆի ջրահեռաց
* Քեմփվիլ ծոցիկ
* ՄաքԴերմոտ ջրահեռաց
* Քրենբերի ծոցիկ
* Սթիվեն ծոցիկ
* Մադ ծոցիկ
* Ջոք գետ
* Բլեք ռեփիդս ծոցիկ
* Նեպին ծոցիկ
* Սոմիլ ծոցիկ

Ռիդո գետի երկայնքի համայնքներն են՝ 
* Օտտավա, Օնտարիո
* Մանոտիկ, Օնտարիո
* Կարս, Օնտարիո
* Մերիքվիլ, Օնտարիո
* Սմիֆս Ֆոլս, Օնտարիո

## Գրականություն
* Legget, Robert Ferguson (1986). Rideau Waterway. University of Toronto Press. ISBN 0-8020-2573-0 – via Google Books.

## Ծանոթագրություններ

## Արտաքին հղումներ
* Rideau Valley Conservation Authority
* Biodiversity of the Rideau River (CMN, nature.ca) 

Կատեգորիա:Կանադայի գետեր
Ադոլֆ Ապպելյոֆ

**Ադոլֆ Ապպելյոֆ** (Jakob Johan Adolf Appellöf, ), շվեդ կենդանաբան, ծովային անողնաշարավոր կենդանիների մասնագետ։

## Կենսագրություն
Սովորել է Ուփսալայի համալսարանում, 1886 թվականին ստացել է դոկտորի գիտական աստիճան։ 1890 թվականին հրավիրվել է աշխատելու Բերգեն քաղաքի թանգարանում։ 1907 թվականին դարձել է թանգարանի կենդանաբանության բաժնի վարիչը։ 1910 թվականին վերադարձել է Շվեդիա և աշխատել Ուփսալայի համալսարանում՝ իբրև անատոմիայի պրոֆեսոր։ Ռոբերտ Բյունսովի ֆինանսական նվիրատվության և աջակցության շնորհիվ Շվեդիայի արևմտյան ափում՝Fiskebäckskil կոչվող վայրում, կենսաբանական ուսումնասիրությունների կայան է հիմնել։ Այս կայանի ստեղծումով Ուփսալայի համալսարանում ծովային կենսաբանությունը սկսեց վերածվել գիտական դիսցիպլինի։

Իր հետազոտություններում Ադոլֆ Ապպելյոֆը ուսումնասիրել է անողնաշարավորների զարգացումը սաղմնային փուլում։ Նա հայտնաբերել է ծովային խոշոր խեցգետնի կենսական ցիկլի օրինաչափությունները, որոնք մեծ նշանակություն ունեցան ձկնարդյունաբերության մեջ։ 1919 թվականին Ապպելյոֆն ընտրվել է Շվեդիայի գիտությունների թագավորական ակադեմիայի անդամ։

## Գիտական աշխատանքներ
* "Die Schalen von Sepia, Spirula und Nautilus, Studien über ihren Bau und Wachsthum" (in: Kungl. Svenska vetenskapsakademiens handlingar, ISSN 0023-5377; N.F., 25:7)
* "Teuthologische Beiträge", 1–4 (1889–1892, in: Bergens museums aarsberetning och aarbog)
* "Cephalopoden von Ternate" (in: Abhandlung der Senckenbergischen naturforschenden Gesellschaft, Bd 24, H. 4, 1898)
* "Über das Vorkommen innerer Schalen bei Octopoda" (in: Bergens Museums Aarbog 1899).
* "Über einige Resultate der Kreuzbefruchtung bei Knochenfischen" (Bergens Museums Aarbog, 1894-95)
* "Zur Kenntnis der Edvardsien" (Bergens Museums Aarbog, 1891)
* "Studien über Actinien-Entwicklung" (Bergens Museums Aarbog, 1900. N:o 1, 1900).
* "Meeresfauna von Bergen" (1901 - 1906) doi:10.5962/bhl.title.10212
* "Untersuchungen über den Hummer: mit besonderer Berücksichtigung seines Auftretens an den Norwegischen Küsten" (in: Bergens Museums Skrifter, ISSN 0365-981X; 8; N.R., 1:1, 1909; отмечен золотой медалью им. Иоахима Фриле)

## Ծանոթագրություններ

## Գրականություն
* Sigurd Lindman, Artikel in Svenska män och kvinnor, Teil 1, Albert Bonniers Verlag, Stockholm, 1942.

Կատեգորիա:Կենդանաբաններ
Կատեգորիա:Շվեդ կենդանաբաններ
Կատեգորիա:Շվեդ կենսաբաններ
Կատեգորիա:Շվեդիայի գիտությունների թագավորական ակադեմիայի անդամներ
Սուրբ Աստվածածնի ծննդյան եկեղեցի (Ստեֆանիդինոդար)

**Սուրբ Աստվածածնի ծննդյան եկեղեցի** (), ուղղափառ եկեղեցի Ռուսաստանի Ռոստովի մարզի Ստեֆանիդինոդար գյուղում։ Ենթարկվում է Ռոստովի և Նովոչերկասկի թեմի Ազովի գործակալությանը։

*Հասցեն`* Ռոստովի մարզ, Ազովի շրջան, գյուղ Ստեֆանիդինոդար, Խաղաղության փողոց, 43վ։

## Պատմություն

Ստեֆանիդինոդար գյուղում առաջին տաճարի կառուցման ստույգ տարեթիվը հայտնի չէ, այն կառուցվել է մոտավորապես 1870-ական թվականներին։ Եկեղեցին եղել է փայտե, երեք գմբեթով և զանգակատնով։ Եկեղեցու տարածքում գտնվել է աղյուսե պահակատուն, որտեղ կերակրել և ապաստան են տվել աղքատներին։

Վերապրելով 1917 թվականի հոկտեմբերյան հեղափոխությունը և Քաղաքացիական պատերազմը, տաճարն ավերվել է 1930-ական թվականների երկրորդ կեսին։ Եկեղեցու նոր պատմությունը սկսվել է ԽՍՀՄ փլուզումից հետո։ Գյուղի հավատացյալներին տրամադրվել է մի տուն, որը վերածվել է աղոթքի տան։

2009 թվականին հիմնադրվել և օծվել է հուշաքարը, և սկսվել է փայտե եկեղեցու կառուցումը։ Գյուղի բնակիչներին օգնություն է ցուցաբերել կազակական զորական «Դոնի Մեծ զորք» ընկերության ատաման Վիկտոր Վոդոլացկին, որը ծնվել է այս գյուղում։ Տաճարը կառուցվել է երեք տարում, այն օծել է Ռոստովի և Նովոչերկասկի մետրոպոլիտ Մերկուրին։

Քահանան է երեց Սերգեյ Ալեքսանդրովիչ Վասիլևը։

Ներկայումս տաճարում գործում է կիրակնօրյա դպրոց, «Սպաս» դպրոցում ընթանում են մարտական արվեստի մարզումներ։ 2016 թվականի հուլիսին տաճարի տարածքում բացվել է մանկական ռազմահայրենասիրական հավաք։

## Ծանոթագրություններ

## Արտաքին հղումներ
* Храм Рождества Богородицы села Стефанидинодар Азовского района 
* Азовское благочиние - храмы

Կատեգորիա:2012 հիմնադրումներ Ռուսաստանում
Կատեգորիա:Եկեղեցիներ այբբենական կարգով
Կատեգորիա:Ռոստովի մարզի եկեղեցիներ
Ֆեոդորայի Աստվածամոր եկեղեցի (Յանտարնի)

**Աստվածամոր Ֆեոդորովյան սրբապատկերի եկեղեցի, Ֆեոդորովյան տաճար** (), ուղղափառ եկեղեցի Ռուսաստանի Ռոստովի մարզի Յանտարնի ավանում։ Ենթարկվում է Ռոստովի և Նովոչերկասկի թեմի Ակսայի գործակալությանը։

*Հասցեն`* 346715, Ռոստովի մարզ, Ակսայի շրջան, Յանտարնի ավան, Գվոզդիկովայա փողոց, 1։

## Պատմություն

Երբ 2012 թվականի օգոստոսի 16-ին Ռոստովի և Նովոչերկասկի մետրոպոլիտ Մերկուրին աշխատանքային այցով այցելել էր Ակսայի գործակալություն, հանդիպման արդյունքում որոշվել էր Յանտարնի ավանում ստեղծել ուղղափառ ծուխ և բնակավայրում կառուցել առաջին տաճարը` ի պատիվ Աստվածամոր Ֆեոդորովյան սրբապատկերի։ 2013 թվականի փետրվարին ծուխը գրանցվել է։ Նոր ծխի տարածքը ներառում է երեք բնակավայր` Յանտարնի և Վոդոպադնի ավանները, ինչպես նաև Կամիշևախա խուտորը։

2014 թվականի հունվարի 7-ին ապագա տաճարի կառուցման տեղում բացվել է ժամանակավոր փայտե տաճար, որտեղ նույն թվականի փետրվարի 6-ին տրվել է ծխի պատմության մեջ առաջին Մեծ պատարագը։ Հավաքագրվում են միջոցներ նոր քարե տաճարի շինարարության համար։

2014 թվականի ապրիլին Ֆեոդորովյան ծխում սկսել են իրենց գործունեությունը մեծահասակների համար կիրակնօրյա դպրոցը և երեխաների համար կիրակնօրյա ուսումնադաստիարակչական խումբը։ 2016 թվականին սկսել է գործել երիտասարդական ծխական միավորումը։

Ֆեոդորովյան տաճարի վանահայրն է քահանա Վիկտոր Գեորգիևիչ Ալեքսանդրովը։

## Ծանոթագրություններ

## Արտաքին հղումներ
* Сайт церкви 
* Аксайское благочиние - храмы 
* Аксайское благочиние - приходы 

Կատեգորիա:2014 հիմնադրումներ Ռուսաստանում
Կատեգորիա:Եկեղեցիներ այբբենական կարգով
Կատեգորիա:Ռոստովի մարզի եկեղեցիներ
Դասթին Մոսկովից

**Դասթին Մոսկովից** (անգլ.՝ Dustin Moskovitz, ), ամերիկացի գործարար, Մարկ Ցուկերբերգի, Էդուարդո Սավերինի և Քրիս Հյուզի եղել է աշխարհի խոշորագույն սոցիալական ցանցի՝ Ֆեյսբուքի հիմնադիրներից մեկը։ Տիրապետում է ընկերության բաժնետոմսերի 7,6%-ին։ Նրա մասնաբաժինը գնահատվել է 3 մլրդ դոլար, ինչի շնորհիվ 2010 թվականին Forbes ամսագրի կողմից ճանաչվել է աշխարհի ամենաերիտասարդ միլիարդատեր։

2013 թվականի մարտի 10-ին Դասթին Մոսկովիցը Forbes-ի ամենաերիտասարդ միլիարդատերերի տասնյակում է։ Նա շարունակում է զբաղեցնել առաջին տեղը, իսկ նրա ունեցվածքը կազմում է 3,8 միլիարդ դոլար։

Ծնվել է Վաշինգտոնում՝ հրեական ընտանիքում (նրա հայրը աշխատել է որպես հոգեբույժ), ընդունվել է Հարվարդի համալսարան, որտեղ սովորել է տնտեսագիտություն։ Կամպուսի իր հարևանների հետ միասին սկսել է զարգացնել thefacebook.com կայքը։ Երկու տարի սովորելուց հետո նա Ցուկերբերգի նման տեղափոխվել է Պալո Ալտո՝ կենտրոնանալով Ֆեյսբուքում աշխատելու վրա։

Սկսած սկզբից Մոսկովիչը պատասխանատու էր տեխնիկական բաղադրիչի համար, այնուհետև որպես CTO (Chief technical officer) փոխնախագահ ղեկավարում էր ամբողջ զարգացումը։

«Սոցիալական ցանց» ֆիլմում Դասթին Մոսկովիցի դերը կատարել է Ջոզեֆ Մացելոն։

2008 թվականին հեռացել է Ֆեյսբուքից, որպեսզի Ջասթին Ռոզենշտայնի հետ հիմնի Asana ընկերությունը (ընկերությունն արտադրում է ծրագրեր նախագծերի վրա համատեղ աշխատանքի համար)։

## Ծանոթագրություններ

Կատեգորիա:ԱՄՆ-ի ինֆորմատիկայի ոլորտի գիտնականներ
Կատեգորիա:Ամերիկացի բարերարներ
Կատեգորիա:Ամերիկացի գործարարներ
Կատեգորիա:Ամերիկացի ինտերնետային աստղեր
Կատեգորիա:Ամերիկացի ծրագրավորողներ
Կատեգորիա:Ամերիկացի ձեռնարկատերեր
Կատեգորիա:Ամերիկացի միլիարդատերեր
Կատեգորիա:Ամերիկյան տեխնոլոգիական ընկերության հիմնադիրներ
Կատեգորիա:Հարվարդի համալսարանի շրջանավարտներ
Կատեգորիա:Ֆեյսբուք
Սուրբ Երրորդություն եկեղեցի (Յագոդինկա)

**Սուրբ Երրորդություն եկեղեցի** (), ուղղափառ տաճար Ռուսաստանի Դաշնության Ռոստովի մարզի Օկտյաբրսկի շրջանի Յագոդինկա խուտորում։ Ենթարկվում է Շախտիի և Միլլերովոյի թեմի Նիժնեդոնսկի գործակալությանը։

*Հասցեն`* 346478, Ռոստովի մարզ, Օկտյաբրսկի շրջան, Յագոդինկա խուտոր, Շկոլնայա փողոց, 24։

## Պատմություն

Առաջին փայտե եկեղեցին Յագոդինկա խուտորում հայտնվել է 19-20-րդ դարերի սահմանագծին, երբ այստեղ է տեղափոխվել Բեսսերգենևսկայա ստանիցայի հին փայտե եկեղեցին։ Այն գործել է մինչև 1937 թվականը, երբ տաճարը փակվել է և օգտագործել որպես հացահատկի պահեստ և վերանորոգման արհեստանոցներ։ 1970-ական թվականների վերջին փայտե եկեղեցին այրել են։

Տաճարի վերականգնման նախաձեռնողը ԽՍՀՄ փլուզումից հետո դարձել է Ռոստովի մարզի գյուղատնտեսության նախկին նախարար, Դոնի գյուղատնտեսության գիտահետազոտական ինստիտուտի տնօրենը 2008-2010 թվականներին Վյաչեսլավ Վասիլենկոն, որի հայրենիքը Օկտյաբրսկի շրջանն է։

Սուրբ Երրորդություն նոր քարե տաճարը սկսել է կառուցվել 2007 թվականին։ Այն օծվել է 2008 թվականին։

Տաճարի վանահայրն է ավագ երեց Նիկոլայ Ֆիլիմոնովը։

## Ծանոթագրություններ

## Արտաքին հղումներ
* Троицы Живоначальной, церковь хутора Ягодинка 
* Нижнедонское благочиние. Все церкви и монастыри.
* В Свято-Троицком Архиерейском подворье хутора Ягодинка пребывают особо чтимые святыни 
* Автобус доставляет верующих в Свято-Троицкий храм хутора Ягодинка

Կատեգորիա:2008 հիմնադրումներ Ռուսաստանում
Կատեգորիա:Եկեղեցիներ այբբենական կարգով
Կատեգորիա:Ռոստովի մարզի եկեղեցիներ
Ռաճայի երկրաշարժ (1991)

**Ռաճայի երկրաշարժ** (), էներգիայի կտրուկ լիցքաթափման արդյունքում առաջացած ստորգետնյա ցնցում՝ երկրաշարժ, որը տեղի է ունեցել Վրաստանի հյուսիսում՝ Ռաճա-Լեչխում և Քվեմո Սվանեթի երկրամասում։

Բնական աղետը տեղի է ունեցել Մեծ Կովկասի լեռների հարավային ստորոտում՝ 1991 թվականի ապրիլի 2-ին, տեղական ժամականով ժամը 9:12։ Էպիկենտրոնները եղել են Ռաճայի շրջանի Օն և Ամբրոլաուր քաղաքները։ Երկրաշարժի արդյունքում զոհվել է 270 և անօթևան է մնացել շուրջ 100 հազար մարդ։ Տնտեսական վնասներից բացի երկրաշարժի արդյունքում մեծ վնաս են կրել նաև երկրամասի մի շարք միջնադարյան հուշարձաններ։

Երկրաբանների ուսումնասիրություններից հետո պարզ է դարձել, որ ցնցումները եղել են մինչև 7,0 մագնիտուդ ուժգնության։

## Ծանոթագրություններ

Կատեգորիա:1991 Վրաստանում
Կատեգորիա:1991 ԽՍՀՄ-ում
Կատեգորիա:Երկրաշարժեր այբբենական կարգով